5 หุ้นโรงแรมวิ่งคึก! รับอานิสงส์ 1 พ.ย.นี้ เปิดปท. เล็ง Q4 ผลงานฟื้น
หุ้นกลุ่มโรงแรมเด้งรับหลังนายกรัฐมนตรีประกาศเปิดประเทศ 1 พ.ย.นี้ โดยนักท่องเที่ยวไม่ต้องกักตัว โบรกฯคาดนักท่องเที่ยวฟื้น หนุนผลงานไตรมาส 4 เด่น ชี้ ERW เด่นสุด
12 ต.ค. 2564

ผู้สื่อข่าวรายงานว่า วันนี้ (12 ต.ค.2564) ทางด้านหุ้นกลุ่มโรงแรมต่างปรับตัวขึ้นขานรับจากกรณี พล.อ.ประยุทธ์ จันทร์โอชา นายกรัฐมนตรี ออกแถลงการณ์แผนเปิดประเทศไม่ต้องกักตัวเริ่ม 1 พ.ย. 2564 ทั้งนี้เชื่อว่าการท่องเที่ยวจะกลับมาคึกคักอีกครั้ง และจะเป็นตัวช่วยขับเคลื่อนเศรษฐกิจ
ดังนั้นทางหุ้นกลุ่มโรงแรงราคาหุ้นจึงเด้งรับข่าวดังกล่าว อาทิเช่น บริษัท ดิ เอราวัณ กรุ๊ป จำกัด (มหาชน) หรือ ERW ณ เวลา 11.18 น. ราคาหุ้นอยู่ที่ระดับ 3.46 บาท เพิ่มขึ้น 0.28 บาท หรือ 8.81% โดยทำจุดสูงสุดที่ 3.64 บาท และทำจุดต่ำสุดที่ 3.28 บาท ด้วยมูลค่าการซื้อขาย 357.56 ล้านบาท
ตามด้วย บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ณ เวลา 11.18 น. ราคาหุ้นอยู่ที่ระดับ 33.75 บาท เพิ่มขึ้น 0.50 บาท หรือ 1.50% โดยทำจุดสูงสุดที่ 34.75 บาท และทำจุดต่ำสุดที่ 34.00 บาท ด้วยมูลค่าการซื้อขาย 728.14 ล้านบาท
นอกจากนี้ บริษัท แอสเสท เวิรด์ คอร์ป จำกัด (มหาชน) หรือ AWC ณ เวลา 11.18 น. ราคาหุ้นอยู่ที่ระดับ 4.78 บาท เพิ่มขึ้น 0.20 บาท หรือ 4.37% โดยทำจุดสูงสุดที่ 4.80 บาท และทำจุดต่ำสุดที่ 4.70 บาท ด้วยมูลค่าการซื้อขาย 349.33 ล้านบาท
ขณะที่ บริษัท โรงแรมเซ็นทรัลพลาซา จำกัด (มหาชน) หรือ CENTEL ณ เวลา 11.18 น. ราคาหุ้นอยู่ที่ระดับ 37.00 บาท เพิ่มขึ้น 0.50 บาท หรือ 1.37% โดยทำจุดสูงสุดที่ 38.00 บาท และทำจุดต่ำสุดที่ 36.50 บาท ด้วยมูลค่าการซื้อขาย 145.21 ล้านบาท
ส่วน บริษัท เอส โฮเทล แอนด์ รีสอร์ท จำกัด (มหาชน) หรือ SHR ณ เวลา 11.18 น. ราคาหุ้นอยู่ที่ระดับ 3.82 บาท เพิ่มขึ้น 0.14 บาท หรือ 3.80% โดยทำจุดสูงสุดที่ 3.96 บาท และทำจุดต่ำสุดที่ 3.76 บาท ด้วยมูลค่าการซื้อขาย 212.59 ล้านบาท
อย่างไรก็ดี บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ในวันนี้ (12 ต.ค.2564) ว่าการประกาศแนวทางการเปิดประเทศในวันที่ 1 พ.ย. 2564 ของนายกรัฐมนตรีคาด เป็น Positive Sentiment ผลักดันให้ SET ปรับตัวขึ้นได้ต่อจากความคาดหวัง Economic Engine ที่สำคัญกลับมาทำงานได้อีกครั้งส่งผลดีต่อเศรษฐกิจในภาพรวม อีกทั้งคาดจำนวนนักท่องเที่ยวจะกลับมาฟื้นตัวได้ซึ่งจะช่วยให้ผลการดำเนินงานจะฟื้นตัวได้ดีกว่าคาดตั้งแต่ไตรมาส 4/2564 เป็นต้นไป
ทั้งนี้ด้วยประเด็นการเปิดประเทศ อย่างไรก็ดีทางฝ่ายวิจัยคัดหุ้นกลุ่มโรงแรมที่เลือกเป็น Top Pick คือ ERW คาดจำนวนนักท่องเที่ยวจะกลับมาฟื้นตัวได้ ซึ่งจะช่วยให้ผลการดำเนินงานจะฟื้นตัวได้ดีกว่าคาดตั้งแต่ไตรมาส 4/2564 เป็นต้นไป เนื่องจาก ERW จะได้ประโยชน์มากที่สุดจากสัดส่วนรายได้ในประเทศไทยสูงที่สุดในกลุ่มที่ 88% ดังนั้นจึงแนะนำ “ซื้อ” ราคาเป้าหมาย 3.00 บาท
 